b'\n_START_ARTICLE_\nK\xc5\xa0K Hajduk Zagreb\n_START_SECTION_\nPovijest\n_START_PARAGRAPH_\nKlub je osnovan na inicijativu Hieronima Dori\xc4\x87a pod imenom Konobarski \xc5\xa1portski klub Sloga. U srpnju 1930. godine mijenja ime u K\xc5\xa0K Hajduk i djeluje do 6. lipnja 1945. godine kada je raspu\xc5\xa1ten odlukom Ministra narodnog zdravlja Federalne Dr\xc5\xbeave Hrvatske. Obnovljen je u jesen 1945. godine. Predsjednik kluba nekoliko puta uzastopno bio je Ivan Bartol, a kasnije Nikola Cvijanovi\xc4\x87, dugogodi\xc5\xa1nji \xc4\x8dlan upravnog odbora. Klub je bio \xc4\x8dlan \xe2\x80\x9cBloka radni\xc4\x8dkih sportskih klubova\xe2\x80\x9c i \xe2\x80\x9cRadni\xc4\x8dko sportske zajednice\xe2\x80\x9c. Klub je kona\xc4\x8dno raspu\xc5\xa1ten po\xc4\x8detkom rujna 1957. godine.\n_START_SECTION_\nNatjecanje i uspjesi\n_START_PARAGRAPH_\nKlub je iz godine u godinu napredovao u vi\xc5\xa1i razred nogometnih natjecanja, a 1935. godine je izborio I.B. razred Zagreba\xc4\x8dkog nogometnog podsaveza. Nakon Drugog svjetskog rata igra u ni\xc5\xbeerazrednim natjecanjima.'